送吳興太守盧給事赴兵部侍郎召四首以邦家之光爲韻  其一
作者：劉一止
朝代：宋

paragraphs: 東風催行艫，旍旗轉修扛。
千騎如登仙，我心豈得降。
嗣學初元年，德意孚萬邦。
不戰屈醜虜，威聲疾奔瀧。
眷言帷幄舊，分符隔濤江。
尚書古司戎，名實尚誰雙。
折衝要從容，談笑空酒缸。
帝曰汝遄歸，謀國資敦龐。
無庸斗大州，洪鐘受微撞。